Kragnetwerk ‘onder kwaai druk’ | Netwerk24
Volgens die kragverskaffer verkeer die kragnetwerk tans “onder baie erge druk”.
Power Alert: 29 May 2020, 17:05
Our power system is under severe pressure. Please switch off all unnecessary lights, your geyser, pool pump and non-essential appliances. pic.twitter.com/wPDVmblZ08
— Eskom Hld SOC Ltd (@Eskom_SA) May 29, 2020
Daar is egter nog geen melding van dreigende beurtkrag nie.
Dit is deesdae bykans ’n daaglikse verskynsel dat Eskom rondom 17:00 waarsku dat sy kragnetwerk onder erge druk verkeer en Suid-Afrikaners vra om onnodige toestelle en ligte af te skakel om te help om die nasionale vraag na elektrisiteit te verlaag.
Eskom het laas op 15 Maart beurtkrag toegepas, maar het reeds gewaarsku dat minstens drie dae se kragonderbrekings hierdie winter verwag kan word.
Die vraag na krag het drasties afgeneem tydens die staat van inperking, wat reeds sowat nege weke lank geld.
Van Maandag af mag nóg kantore, winkels en fabrieke op die vlak 3-inperking weer begin sake doen.
Dit sal na verwagting tot ’n skerp toename in die vraag na krag lei – en dus meer druk op die nasionale kragnetwerk plaas.
Eskom kon ook nie tydens die staat van inperking die diep onderhoud doen wat in sy kragstasies nodig is nie, onder meer weens die beperkings op reise van werkers, ook internasionale kenners, en toegang tot onderdele.